- Hindi News
- National
- एक माह में चौराहों, रेलवे क्रॉसिंग पर लाइन जोड़ते ही पूरी हो जाएगी जल आवर्धन योजना
एक माह में चौराहों, रेलवे क्रॉसिंग पर लाइन जोड़ते ही पूरी हो जाएगी जल आवर्धन योजना
80 करोड़ की लागत वाली जल आवर्धन योजना का काम अंतिम चरण में पहुंच गया है। शहर के दो चौराहों व चार रेलवे क्रॉसिंग पर लाइन को जोड़ने का काम एक माह के भीतर पूरा होने की संभावना है। इसके बाद पूरी सप्लाई लाइन की टेस्टिंग होगी। काम कर रही कंपनी 16 हजार 500 नल कनेक्शन भी देगी।
कंपनी के सूत्रों ने बताया कि वर्तमान में गुना-अशोकनगर स्टेट हाईवे पर स्थित टोरिया रेलवे क्रॉसिंग पर काम हो गया है। बुधवार से सिंगवासा का काम शुरू होगा। इन दो जगह पर लाइन जुड़ने के बाद सिंध वाटर फिल्टर प्लांट से शहर तक पानी की मुख्य सप्लाई लाइन शुरू हो जाएगी। इसके बाद बीजी रोड और एबी रोड रेलवे क्रॉसिंग पर काम होगा। जिससे शहर के चारों कोनों तक पानी पहुंचाने का रास्ता साफ हो जाएगा। हनुमान चौराहे पर पाइप लाइन जोड़ने का काम बुधवार तक पूरा होने की उम्मीद है।
मशीन से जांच करते कर्मचारी।
अलग-अलग जगहों पर टेस्टिंग हुई
कंपनी का कहना है कि अब तक अलग-अलग जगहों पर पाइप लाइन की टेस्टिंग हो चुकी है। मसलन हड्डी मील वाले हिस्से में यह काम कुछ दिन पहले हो चुका है। पर मेन सप्लाई लाइन का परीक्षण एक माह के भीतर होने की संभावना है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva